Teologie vir die Twyfelaar 27: Ietsie oor die aanklag dat ek “teen die kerk” is – Die Afrikaanse opinieplatform
Ek is die eerste wat sal toegee dat ek krapperig is. Maar ek krap waar dit jeuk glo ek. Dit is altyd so dat die jeukplek nie self kan krap nie – of dan ten minste – dit sal nie die ideaal wees nie. Jeukplekke smeek om gekrap te word deur andere, dit sou in die eerste plek nie jeukplekke gewees het as dit hulleself kon krap nie sou dit?
Ek beskou myself gladnie as teen die kerk nie. Die kerk is ’n versameling mense, en ek kan nooit teen mense wees nie. Ek is wel teen bepaalde idees.
Ek is ook teen magsklieks. En kerke is outomaties plekke van magsklieks. ’n Studie van die kerk se geskiedenis bewys dat sedert die antieke tye, was besluite binne die kerke nog nooit demokraties geneem nie. Die kerk is nie ’n demokrasie nie. Dit is allesbehalwe ’n demokrasie. Dit is ’n plek waar die magtiges besluit wie is goed genoeg vir die saligheid en wie nie. Wie is ‘kerkmateriaal’ en wie nie. . .